ہاتھی چوگان

ہاتھی چوگان ایک ایسا منفرد کھیل ہے جو بنیادی طور پر نیپال کی اُپج ہے، کیوں کہ اسے اولًا نیپال میں ایجاد کیا گیا تھا، بعد میں یہی کھیل دنیا کے کئی دوسرے حصوں کے شائقین کی توجہ کا مرکز بنا۔ یہ دراصل پولو یا چوگان کی ایک قسم ہے جو ہاتھی پر سوار ہو کر کھیلتے ہوئے دیکھی جاتی ہے۔ یہ کھیل نیپال اور تھائی لینڈ میں باضابطگی سے کھیلا جاتا ہے ۔ نیپال کے علاوہ کھیل کا دوسرا اور سب سے جانا مانا گڑھ تھائی لینڈ ہے۔ یہ اس لیے بھی ممکن ہے اس ملک میں ہاتھیوں کی ایک کثیر تعداد موجود ہے اور ہاتھیوں کے لیے مخصوص فیل خانے ہیں جہاں ان کی دیکھ ریکھ کی جاتی ہے۔ اسی ملک میں دنیا کے نایاب سفید ہاتھی بھی موجود ہیں، جن کا رکھ رکھاؤ کافی مہنگا ہے۔ تھائی لینڈ میں لوگ ہاتھیوں کو گود بھی لیتے ہیں، جس کا یہ مطلب ہوتا ہے کہ پرورندہ شخص ہاتھی کے اخراجات کا ذمہ اٹھاتا ہے، قطع نظر یہ کہ ہاتھی کسی کے گھر کے صحن میں ہو یا کوئی مخصوص فیل خانے میں آباد ہو اور اس کی رات دن دیکھ ریکھ دوسرے لوگ کر رہے ہوں۔ اس وجہ سے بھی اس کھیل کو تقویت ملی ہے۔

اس کے علاوہ چنندہ چند کھیل کے شائقین انگلینڈ اور اسکاٹ لینڈ جیسے ممالک میں بھی ہاتھی چوگان کی ٹیمیں تشکیل دیتے ہیں۔ اس کھیل کا سامان ایک معیاری پولو بال اور  سے  تک کے بانس نما اسٹک پر مشتمل ہوتا ہے جس کے آخر میں پولو مالٹ کا سر ہوتا ہے۔ پچ عام پولو پچ کے تین چوتھائی لمبائی کی ہوتی ہے کیونکہ ہاتھیوں کی رفتار گھوڑوں کے مقابلے میں کم ہوتی ہے۔ ہر ہاتھی پر دو افراد سوار ہوتے ہیں۔ ہاتھیوں کو مہاوت کنٹرول کرتے ہیں جبکہ کھلاڑی ہاتھی کو بتاتا ہے کہ کس سمت جانا ہے اور بال مارنا ہے۔

 اصل 
ہاتھی پولو کی ابتدا میگھاؤلی، نیپال میں ہوئی۔ نیپال میں ٹائیگر ٹاپس ہاتھی چوگان کا صدر دفتر ہے اور اسی مناسبت سے عالمی ہاتھی چوگان چیمپئن شپ کا انعقاد بھی یہاں پر ہوتا ہے۔

نیپال اور تھائی لینڈ میں ہاتھی چوگان عالمی ہاتھی چوگان ایسوسی ایشن کے زیر اہتمام کھیلا جاتا ہے۔ انگریزی حروف تہجی کی وجہ مخفف یہ ادارہ ویپا بھی کہا جاتا ہے اور یہ ہاتھیوں کی فلاح و بہبود اور کھیل کے قوانین پر سختی سے عمل کراتا ہے۔ بھارت اور سری لنکا میں ہونے والے دیگر ٹورنامنٹ آزادانہ طور پر منعقد ہوتے ہیں۔ سری لنکا میں گلے میں سالانہ ٹورنامنٹ سری لنکائی ہاتھی چوگان ایسوسی ایشن ( Ceylon Elephant Pol Association) کے زیر اہتمام انجام پاتا تھا ہے، لیکن 2007ء میں ایک ہاتھی کے قابو سے باہر ہونے کی وجہ سے کئی گاڑیاں تباہ ہو گئی تھیں اور ٹورنامنٹ ختم ہو گیا۔

حالیہ عرصوں میں جانوروں کے ساتھ اخلاقی معاملات کے حامی لوگوں (People for the Ethical Treatment of Animals) کی جانب سے ہاتھی چوگان کے دوران ہاتھیوں کے ساتھ ظالمانہ سلوک کے الزامات کی وجہ سے میچ منسوخ ہو گئے، اسپانسر شپ واپس لے لیے گئے اور گینس بک آف ورلڈ ریکارڈز سے ہاتھی پولو کے ریکارڈز کو ہٹا دیا گیا۔

تھائی لینڈ ہاتھی چوگان ایسوسی ایشن (Thailand Elephant Polo Association) نے اکتوبر 2018ء میں اعلان کیا کہ وہ تھائی لینڈ میں چوگان مقابلوں کو ختم کر دے گی۔ انترا ہوٹل، بنکاک میں سالانہ ٹورنامنٹ منعقد ہوتا تھا جو مائنر ہوٹلس کی ملکیت میں تھی۔

 مزید دیکھیے 
 چوگان
 آبی چوگان
 یاک پولو
 ہتھنیوں کا مقابلہ حسنٍ

 حوالہ جات 

 بیرونی روابط 

 عالمی ہاتھی چوگان ایسوسی ایشن

زمرہ:چوگان
زمرہ:نیپال میں کھیل
زمرہ:نیپال میں کھیل کے مقابلے
زمرہ:بھارت میں ہاتھی
زمرہ:جانوروں کے کھیل
زمرہ:راجستھان میں کھیل
زمرہ:بھارت میں چوگان
زمرہ:جے پور میں کھیل
زمرہ:جانوروں کی فلاح و بہبود